Zúfalstvo je nanič emócia a ešte horší radca. Ani šesť Kotlebov a vrecia zemiakov čoby kádrové rezervy strán v kraji nemôžu byť dôvodom, aby klin klinom vybíjali.
Spoločný kandidát evidovaný ŠtB, a ešte s ponovembrovým vstupom do KSČ, je čistý škandál. Nad základnú súdnosť ľudí, ktorí na prvé počutie nevyhnali túto "alternatívu" z hlavy, kladie veľké otázniky.Prečítajte si tiež: Prečítajte si tiež:
Je nemožné, aby sa v meste BB či celom regióne nenašiel človek s nezaťaženou a transparentnou minulosťou, dostatočne obratný a charizmatický, na ktorého sa dá staviť, že porazí Kotlebu.
Keby občianska verejnosť a strany, ak teda záujem len nesimulujú, takú osobnosť nenašli, tak to s demokraciou môžeme – aspoň v BB kraji – rovno zabaliť.
Kým sa ako možný spoločný kandidát bude spomínať iba to jedno meno, SaS i všetci ďalší majú nieže morálne právo, ale povinnosť stavať vlastnú alternatívu.
Stanislav Mičev je jediný spôsob, ktorý by stĺpčeku – keby bol z Banskej Bystrice – zabránil hlasovať proti Kotlebovi.
Zostal by doma.